CELEX: 62007CN0572
Language: fi
Date: 2007-12-24 00:00:00
Title: Asia C-572/07: Ennakkoratkaisupyyntö, jonka Krajský soud v Ústí nad Labem (Tšekin tasavalta) on esittänyt 24.12.2007 — RLRE Tellmer Property s.r.o. v. Finanční ředitelství v Ústí nad Labem

29.3.2008   
            
            
               FI
            
            
               Euroopan unionin virallinen lehti
            
            
               C 79/14
            
         Ennakkoratkaisupyyntö, jonka Krajský soud v Ústí nad Labem (Tšekin tasavalta) on esittänyt 24.12.2007 — RLRE Tellmer Property s.r.o. v. Finanční ředitelství v Ústí nad Labem
   (Asia C-572/07)
   (2008/C 79/25)
   Oikeudenkäyntikieli: tšekki
   Ennakkoratkaisua pyytänyt tuomioistuin
   Krajský soud v Ústí nad Labem
   Pääasian asianosaiset
   
      Kantaja: RLRE Tellmer Property s.r.o.
   
      Vastaaja: Finanční ředitelství v Ústí nad Labem
   Ennakkoratkaisukysymykset
   
               1)
            
            
               Voidaanko jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin (1) 6 artiklan (palvelujen suoritus) ja 13 artiklan (maan alueella myönnettävät vapautukset) säännöksiä tulkita niin, että yhtäältä asunnon (ja mahdollisesti muun tilan kuin asuinhuoneiston) vuokraus ja toisaalta siihen liittyvä yleisten tilojen siivous voidaan katsoa itsenäisiksi ja toisistaan erotettavissa oleviksi verollisiksi liiketoimiksi?
            
         
               2)
            
            
               Jos, kuten ennakkoratkaisupyynnön esittänyt tuomioistuin olettaa, vastaus ensimmäiseen kysymykseen on kieltävä, se kysyy lisäksi yhteisöjen tuomioistuimelta 1) edellyttävätkö mainitun direktiivin 13 artiklan säännökset ja erityisesti sen johdanto-osa sekä B kohdan b alakohta, että arvonlisäveroa sovelletaan vuokratun asuinkerrostalon yleisten tilojen siivouksesta maksamiseen, 2) estävätkö ne sen tai 3) jättävätkö ne sen jäsenvaltion päätettäväksi?
            
         
      (1)  EYVL L 145, s. 1.